**Egyházi hirdetések**

 Kedves Testvérek! A nehéz idők, nehéz döntéseket szülnek, ezt tapasztaljuk Egyházunk életében is. Az idei húsvétunkra a koronavírus okozta nehézségek árnyéka vetül. De Krisztus húsvéti fénye így is bevilágít életünkbe, otthonainkba. *„De Isten igéje nincs megbilincselve.”-* mondja Pál apostol Timóteusnak és nekünk is. A modern technika segítségével bekapcsolódhatunk az egyház ünneplésébe. A dányi templomból a továbbiakban is a vasárnapi szentmisékről láthatunk felvételeket az interneten. A szentmisék és más lelki életi tartalmak elérhetők az Egyházközség Facebook oldalán: Szent Jakab Egyházközség Dány. Valamint működtetünk egy levelezőlistát is, ahol minden nap lelki táplálékot kaphatunk hitünk megerősítéséhez! A listához való csatlakozáshoz kérjük küldjön egy e-mailt a kovacs.andras@vacem.hu címre!

 A Húsvéti Szent Három napban kérem a Testvéreket, hogy figyeljük az országos média hirdetéseit. A köztévé és a Bonum Tv fog közvetítéseket adni a liturgiákról.

**Találkozzunk Krisztus üres sírjánál!**

**Áldott Húsvéti Ünnepeket kívánunk mindenkinek!**